КОМИ РЕСПУБЛИКАЛÖН ОЛАНПАС

**«Коми Республикаын гражданалöн шыöдчöм вылö инöд олöмö пöртöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны «Коми Республикаын гражданалöн шыöдчöм вылö инöд олöмö пöртöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2010, 17 №, 387 ст.) татшöм вежсьöмъяс:

1. 1 статьяса 2 юкöнын «ставлы инмана юöртан системаяс» кывъяссö вежны «а сiдзжö электроннöй документöн» кывъясöн.

2. 5 статьяса 2 юкöнын «гижöда» кывсö киритны.

3. 6 статьяын:

1) нимын «гижöда» кывсö киритны;

2) «Гижöда шыöдчöмъяс дорö» кывъяссö вежны «1. Гижöда шыöдчöмъяс дорö» кывъясöн;

3) содтыны татшöм 2 юкöн:

«2. Канму организациялы либö чина мортлы электроннöй документöн воöм шыöдчöмсö видлалöны «Россия Федерацияса гражданасянь шыöдчöмъяс видлалан ног йылысь» Федеральнöй оланпасöн урчитöм ног серти. Электроннöй документöн шыöдчöмын гражданинлы быть колö пасйыны ассьыс ов, ним, вич (бöръясö – эм кö), электроннöй пошта инпас сэк, кор вочакывсö колö ыстыны электроннöй документöн, да пошта инпас сэк, кор вочакывсö колö ыстыны гижöдöн. Гражданин вермö индыны татшöм шыöдчöм дорö колана документъяс да материалъяс электроннöй формаын либö ыстыны пасйöм документъяссö да материалъяссö либö сылысь копияяссö гижöда формаын.».

4. 7 статьяын:

1) нимын «гижöда» кывсö киритны;

2) «Гижöда шыöдчöм» кывсö вежны «1. Шыöдчöм» кывъясöн;

3) содтыны татшöм 2 юкöн:

«2. Канму организациялы либö чина мортлы электроннöй документöн воöм шыöдчöм вылö вочакывсö ыстöны электроннöй документöн шыöдчöмын пасйöм электроннöй инпас серти либö гижöдöн шыöдчöмын пасйöм пошта инпас серти.».

**2 статья.** Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М. Гайзер

Сыктывкар

2010 вося вöльгым тöлысь 17 лун

123-РЗ №

Коснырева 1629 пас